hotchpotch/miracl-hf-unified huggingface dataset:
भूटान का इतिहास
भूटान का प्राचीन इतिहास मिथकों के रूप में है। अनुमानतः भूटान की में 2,000 ईसापूर्व बस्तियाँ बसनीं शुरू हुईं। दन्थकाथाओं के अनुसार इस पर 7वीं शती ईसापूर्व में कूच बिहार के राजा का अधिकार था। किन्तु 9वीं शताब्दीं में यहाँ बौद्ध धर्म आने के पूर्व का इतिहास अधिकांशतः अज्ञात ही है। इस काल में तिब्बत में अशान्ति होने के कारण बहुत से बौद्ध भिक्षु यहाँ आ गये।
12वीं शताब्दी में स्थापित ड्रुक्पा कग्युपा सम्प्रदाय आज भी यहाँ का प्रमुख सम्प्रदाय है। इस देश का राजनीतिक इतिहास इसके धार्मिक इतिहास से निकट सम्बन्ध रखता है।
सत्रहवीं सदी के अन्त में भूटान ने बौद्ध धर्म को अंगीकार किया। 1865 मे ब्रिटेन और भूटान के बीच सिनचुलु संधि पर हस्ताक्षर हुआ, जिसके तहत भूटान को सीमावर्ती कुछ भूभाग के बदले कुछ वार्षिक अनुदान के करार किए गए। ब्रिटिश प्रभाव के तहत 1907 में वहाँ राजशाही की स्थापना हुई। तीन साल बाद एक और समझौता हुआ, जिसके तहत ब्रिटिश इस बात पर राजी हुए कि वे भूटान के आन्तरिक मामलों में हस्त्क्षेप नहीं करेंगे लेकिन भूटान की विदेश नीति इंग्लैंड द्वारा तय की जाएगी। बाद में 1947 के पश्चात यही भूमिका भारत को मिली। दो साल बाद 1949 में भारत भूटान समझौते के तहत भारत ने भूटान की वो सारी जमीन उसे लौटा दी जो अंग्रेजों के अधीन थी। इस समझौते के तहत भारत का भूटान की विदेश नीति एवं रक्षा नीति में काफी महत्वपूर्ण भूमिका दी गई। 26 मार्च, 2005 को, "एक शुभ दिन जब सितारे और तत्व सद्भाव और सफलता का वातावरण बनाने के लिए अनुकूल रूप से एकत्रित होते हैं", राजा और सरकार ने देश के पहले संविधान का एक मसौदा वितरित किया, जिसमें अनुरोध किया गया कि प्रत्येक नागरिक इसकी समीक्षा करे। संसद का एक नया सदन, राष्ट्रीय परिषद, राजा द्वारा चुने गए व्यक्तियों में से प्रत्येक dzonghags के 20 निर्वाचित प्रतिनिधियों से मिलकर चार्टर्ड है। राष्ट्रीय परिषद को पहले से मौजूद दूसरे सदन, नेशनल असेम्बली के साथ जोड़ा जाएगा।
संविधान के अनुसार, जब तक राजा अपनी प्रतिबद्धता और राज्य और उसके लोगों के हितों की रक्षा करने की क्षमता का प्रदर्शन करेगा, तब तक राजशाही को सरकार की दिशा निर्धारित करने में नेतृत्व की भूमिका दी जाती है।
15 दिसम्बर, 2006 को, चौथे ड्रुक ग्यालपो, महामहिम जिग्मे सिंग्ये वांगचुक, ने अपने बेटे, राजकुमार जिग्मे खेसर नामग्याल वांगचुक को राजा के रूप में अपनी सभी शक्तियों को त्याग दिया, एक विशिष्ट इरादे से युवा राजा को देश के पूर्ण परिवर्तन के लिए तैयार करने के लिए। 2008 में होने वाली सरकार का विकसित, लोकतान्त्रिक स्वरूप।
अपने बेटे के पक्ष में पिछले राजा का त्याग मूल रूप से 2008 में भी होने वाला था, लेकिन एक स्पष्ट चिन्ता थी कि नए राजा को देश के सरकार के रूप में परिवर्तन की अध्यक्षता करने से पहले देश के नेता के रूप में अनुभव होना चाहिए। . राष्ट्रीय समाचार पत्र, कुएन्सेल के अनुसार, पिछले राजा ने अपने मन्त्रिमण्डल से कहा था कि "जब तक वह स्वयं राजा बने रहेंगे, क्राउन प्रिंस को मुद्दों से निपटने और एक प्रमुख की जिम्मेदारियों को निभाने का वास्तविक अनुभव प्राप्त नहीं होगा। राज्य। 2008 में संसदीय लोकतन्त्र की स्थापना के साथ, बहुत कुछ किया जाना था, इसलिए यह आवश्यक था कि उन्हें यह मूल्यवान अनुभव प्राप्त हो।"
ग्यालवांग द्रुपका
ग्यालवांग द्रुपका (Gyalwang Drukpa) द्रुपका सम्प्रदाय के सर्वोच्च धर्मगुरु की उपाधि है।
रितु मेनन
रितु मेनन एक भारतीय नारीवादी और वामपंथी लेखिका तथा प्रकाशक हैं। उन्होने 1984 में उर्वशी बुटालिया के साथ मिलकर भारत की पहली फेमिनिस्ट पब्लिशिंग हाउस की सह स्थापना की। यह संस्था लंबे समय तक महिला अधिकारों के लिए संघर्षरत रही हैं। वर्ष 2003 में मेनन और बुटालिया के बीच कट्टर विरोधी व्यक्तिगत मतभेदों के फलस्वरूप यह संस्था बंद हो गयी और उसके बाद मेनन ने स्वतंत्र रूप से महिलाओं के असीमित अधिकारों के आलोक में एक और नारीवादी पब्लिशिंग हाउस की स्थापना की। उन्होने विभिन्न समाचार पत्रों में अपने लेखों के माध्यम से महिलाओं के खिलाफ हिंसा तथा धर्म की आड़ में महिलाओं के अधिकार हनन के साथ-साथ समाज में लिंग विभाजन पर खुलकर अपनी आवाज़ बुलंद की हैं।
वर्ष-2011 में साहित्य और शिक्षा के क्षेत्र में उल्लेखनीय योगदान हेतु उन्हें उर्वशी बुटालिया के साथ पद्मश्री प्रदान किया गया।
सोनपरी
सोनपरी स्टार प्लस पर प्रसारित होने वाला एक काल्पनिक टेलीविजन धारावाहिक था जो बच्चों को बहुत प्रिय हुआ करता था। इसकी लोकप्रियता को देखते हुए कई भाषाओं में इस कार्यक्रम का अनुवाद किया गया। बाद में यह स्टार उत्सव पर भी प्रसारित किया गया।
यह कहानी फ्रूटी नामक लड़की से आरम्भ होती है जिसकी माँ का स्वर्गवास हो चुका है। फ्रूटी की जिन्दगी नीरस हो चुकी होती है। इसी उदासी भरे माहौल में सोनपरी उसकी दोस्त बन जाती है और फ्रूटी के जीवन में खुशियाँ लौट आती है। फिर रहस्य और रोमांच का एक नया अध्याय आरम्भ होता है।
पश्चिमाञ्चल विकास क्षेत्र
मध्यमांचल विकास क्षेत्र नेपाल का एक प्रान्त है जो नेपाल के पाँच विकास क्षेत्रों में से एक विकास क्षेत्र है। यह नेपाल के मध्य में स्थित है। इस के पूर्व में नेपाल का मध्यमांचल विकास क्षेत्र तथा पश्चिम में नेपाल का मध्य-पश्चिमांचल विकास क्षेत्र तथा उत्तर में चीन का तिब्बत तथा दक्षिण में भारत का उत्तर प्रदेश स्थित है। मध्यमांचल विकास क्षेत्र का मुख्यालय पोखरा में स्थित है। इस प्रान्त में ३ अंचल तथा १६ जिलें हैं।
शृंखला अभिक्रिया
किसी अभिक्रिया का बार-बार इस प्रकार होना कि अभिक्रियाशील उत्पाद या उप-उत्पाद के द्वारा फिर वही अभिक्रिया होने लगे तो ऐसी अभिक्रिया को शृंखला अभिक्रिया या चेन रिएक्सन कहते हैं। शृंखला अभिक्रिया में धनात्मक फीडबैक की स्थिति रहती है और gjioioighio8इससे अभिक्रिया स्वतःप्रवर्धित होती जाती है।
शृंखला अभिक्रिया कई प्रकार के निकायों में देखने को मिलती है, जैसे रासायनिक शृंखला अभिक्रिया, नाभिकीय शृंखला अभिक्रिया, गैसों में इलेक्ट्रॉन अवलांच, अर्धचालकों में अवलांच ब्रेकडाउन, अर्थतंत्र में शृंखला अभिक्रिया आदि।
टेस्ट क्रिकेट के तिहरे शतकों की सूची
टेस्ट क्रिकेट में तिहरा शतक (300 या उससे अधिक का व्यक्तिगत स्कोर) 30 बार 26 अलग-अलग बल्लेबाजों द्वारा बनाया गया है। बांग्लादेश और ज़िम्बाब्वे को छोड़कर बाकी आठ टेस्ट क्रिकेट खेलने वाली टीमों के किसी न किसी खिलाड़ी ने तिहरा शतक लगाया है। सबसे पहले तिहरा शतक एंडी सैंडहॅम द्वारा वेस्टइंडीज़ के खिलाफ 1930 में बनाया गया था। सबसे तेज तिहरा शतक 4 घंटे 48 मिनट में वॉली हैमंड द्वारा न्यूज़ीलैंड के खिलाफ 1932-33 में बनाया गया था। गेंदो की संख्या के हिसाब से (जहाँ यह आकड़ा दर्ज किया गया है) सबसे तेज तिहरा शतक वीरेंद्र सहवाग द्वारा दक्षिण अफ्रीका के खिलाफ 2008 में लगाया गाया था (278 बॉल)।
वेस्टइंडीज के ब्रायन लारा और क्रिस गेल, ऑस्ट्रेलिया के डॉन ब्रेडमैन और भारत के वीरेंद्र सहवाग 300 पर एक बार से अधिक तक पहुँचने वाले एकमात्र बल्लेबाज हैं। लारा का दूसरा तिहरा शतक, 400 नाबाद 2004 में इंग्लैंड के विरुद्ध टेस्ट क्रिकेट में सबसे बड़ा स्कोर है। यह टेस्ट क्रिकेट में एकमात्र चौगुना शतक भी है। लारा इकलौते खिलाड़ी भी है जिन्होंने 350 दो बार पार किया है। ब्रेडमैन ने 1932 में दक्षिण अफ्रीका के खिलाफ 299 नाबाद रन भी बनाए। सहवाग ने भी दिसंबर 2009 में श्रीलंका और भारत के बीच तीसरे टेस्ट मैच में 254 गेंद में 293 रन बनाए।
डिजिटल हस्ताक्षर और क़ानून
सूचना प्रौद्योगिकी अधिनियम, 2000 एसिमेट्रिक क्रिप्टोसिस्टम्स पर आधारित डिजिटल हस्ताक्षरों को अपेक्षित वैधानिक शक्ति प्रदान करता है। अब डिजिटल हस्ताक्षर हस्तलिखित हस्ताक्षरों के समान स्वीकार किए जाते हैं और जिन इलेक्ट्रॉनिक दस्तावेजों पर डिजिटल हस्ताक्षर किए गए हों, उन्हें कागज़ी दस्तावेज के समान समझा जाता है।
सूचना प्रौद्योगिकी अधिनियम प्रमाणन प्राधिकरण नियंत्रक (सीसीए) के लिए लाइसेंस की व्यवस्था करता है और प्रमाणन प्राधिकरण. की कार्यप्रणाली को संचालित करता है। प्रमाणन प्राधिकरण (सी.ए.) उपयोगकर्ताओं के इलेक्ट्रॉनिक रूप से प्रमाणन के लिए डिजिटल हस्ताक्षर संबंधी प्रमाण-पत्र जारी करता है।
सूचना प्रौद्योगिकी अधिनियम के उद्देश्यों की पूर्ति के लिए अधिनियम की धारा 17 के अंतर्गत केंद्र सरकार द्वारा प्रमाणन प्राधिकरण नियंत्रक (सीसीए) की नियुक्ति की गई है। सीसीए के कार्यालय ने 1 नवम्बर 2000 को कार्य करना आरंभ किया था। इसका उद्देश्य डिजिटल हस्ताक्षरों के उपयोग के माध्यम से ई-कॉमर्स और ई-गवर्नेंस का विकास करना था।
सीसीए ने सू.प्रौ.अधिनियम की धारा 18 (बी) के तहत आरसीएआई की स्थापना की है ताकि देश में प्रमाणन प्राधिकरणों की सार्वजनिक कुंजियों पर डिजिटल रूप में हस्ताक्षर किए जा सकें। अधिनियम के तहत निर्धारित मानकों के अनुसार आरसीएआई का संचालन किया जाता है।
सीसीए अपनी प्राइवेट कुंजियों के उपयोग के द्वारा सी.ए. की सार्वजनिक कुंजियों को प्रमाणित करता है, जिससे साइबर स्पेस में उपयोगकर्ताओं के लिए यह सत्यापित हो सके उक्त जारी प्रमाण-पत्र एक लाइसेंसी सी.ए. द्वारा जारी किया गया है। इस उद्देश्य के लिए, यह रूट सर्टिफाइंग अथॉरिटी ऑफ इंडिया (आरसीएआई) के कार्यों को संचालित करता है। सीसीए नेशनल रिपॉजिटरी ऑफ डिजिटल सर्टिफिकेट्स (एनआीडीसी), का रखरखाव भी करता है, जिसमें देश में समस्त प्रमाणन प्राधिकरणों द्वारा जारी समस्त प्रमाण-पत्र रखे जाते हैं।
ओटावा (बहुविकल्पी)
ओटावा (Ottawa) नाम के चार नगर और एक नदी है।
ओटावा नदी
ओटावा नदी सेंट लारेंस नदी की सबसे बड़ी सहायक नदी है। इसकी लंबाई १००० किमी है। यह कैनाडा की नवीं बड़ी नदी है।
यह नदी विक्टोरिया झील से निकलकर पहले पश्चिम की ओर, फिर दक्षिण-पूर्व तथा पूर्व की ओर बहती है और मॉण्ट्रील के पास सेंट लारेंस नदी में मिल जाती है। इसकी मुख्य सहायक नदियाँ गैटनो, ल्य्व्रो रोग, माडावास्का एवं रिज्यू हैं। ओटावा नगर से मॉण्ट्रील तक पाँच फुट गहरे जल में चलनेवाले स्टीमर ग्रीष्म ऋतु में इस नदी पर चलते हैं। इस नदी में कई जलप्रपात हैं, जहाँ जलविद्युत उत्पन्न की जाती है और लुगदी तथा कागज बनाने के कारखानों में काम आती है। लट्ठे नदी द्वारा बहाकर जलविद्युत् उत्पादक केंद्रों तक लाए जाते हैं। लकड़ी से संबंधित कारखाने नदी के किनारे-किनारे कई स्थानों पर हैं।
ओटावा, कैंसास
ओटावा संयुक्त राज्य अमरीका, के कैंज़ास राज्य में फ्रैंकलिन प्रदेश के मुख्य अधिकारी के रहने का स्थान है। यह कैंज़ास नगर से ५८ मील दक्षिण-पश्चिम की ओर बसा है।
यहाँ से होकर मिजुरि पैसिफ़िक रेलवे, सैंटा फ़े रेलमार्ग जाते हैं। यहाँ जानवरों और अनाज का व्यापार होता है तथा यहाँ एक विश्वविद्यालय भी है। कोयला तथा प्रकृतिक गैस पास में मिलती है। यहाँ का मुख्य उद्योग आटा पीसना तथा तार, ईटें, फर्नीचर और लोहे का सामान बनाना है।
एक ननद की खुशियों की चाबी-मेरी भाभी
एक ननद की खुशियों की चाबी – मेरी भाभी एक भारतीय हिन्दी धारावाहिक है, जिसका प्रसारण स्टार प्लस पर 17 जून 2013 से 12 अप्रैल 2014 तक हुआ। यह धारावाहिक शेरगिल परिवार की एक ननद एवं भाभी के प्यार भरे रिश्ते पर आधारित है। इस धारावाहिक का शीर्षक पहले शेर दिल शेरगिल रखा गया था जिसे बाद में बदल दिया।
शिवा बावनी
शिवा बावनी भूषण द्वारा रचित बावन (52) छन्दों का काव्य है जिसमें छत्रपति शिवाजी महाराज  के शौर्य, पराक्रम आदि का ओजपूर्ण वर्णन है। इसमें इस बात का वर्णन है कि किस प्रकार उन्होंने हिन्दू धर्म और राष्ट्र की रक्षा की।
शिवा बावनी की कुछ कविताएँ:
xxxx
xxxx
मुनिया
मुनिया एक पक्षी है जो भारत, श्रीलंका, इण्डोनेशिया, फिलिपीन्स तथा अफ्रीका का देशज है।  इसका आकार गौरैया से कुछ छोटा होता है। यह छोटे छोटे झुंडों में घास के बीच खाने निकलती है। खेतों में भूमि पर गिरे बीजों को खाती है। मंद-मंद कलरव करती है। यह छोटी झाड़ियों या वृक्षों में 5-10 फुट की उँचाई पर घोसला बनाती है।
इसकी चार पाँच उपजातियाँ हैं: श्वेतपृष्ठ मुनिया, श्वेतकंठ मुनिया, कृष्णसिर मुनिया, बिंदुकित (spotted) मुनिया तथा लाल मुनिया।
खैर मुनिया
खैर मुनिया श्येन परिवार का एक शिकारी पक्षी है जो संसार के अनेक देशों में पाया जाता है।
भारत में यह हिमालय में काफी ऊँचाई तक देखा जाता है। यह जाड़ों में पहाड़ों से नीचे उतर कर सारे देश में फैल जाता है और जाड़ा समाप्त होने पर फिर उत्तर की ओर पहाड़ों में लौट जाता है। इसकी एक जाति नीलगिरि के आसपास पायी जाती है जो जाड़ों में त्रिवांकुर तक फैल जाती है। यह खुले मैदानों, खेतों और झाड़ियों वाले ऐसे स्थानों में रहता है जहाँ इसे कीड़े-मकोड़े, टिड्डे, चूहे, छिपकली तथा अन्य छोटे जंतु खाने को मिल सकें। यह छोटी मोटी चिड़ियों को भी आसानी से पकड़ लेता है। यह अपना अधिक समय आकाश में उड़ते हुए बिताता है। हवा में चक्कर लगाते हुए यदि जमीन पर कोई शिकार दिखाई पड़ जाए तो वह ऊपर से सीधे नीचे तीर की तरह आता है और झपट्टा मार कर उसे पकड़ लेता है। अपनी इस आदत के कारण यह आसानी से पहचाना जा सकता है।
इसके नर के सिर का ऊपर का भाग और गरदन के अगल बगल के हिस्से राखीपन लिए स्लेटी और महीन काली रेखाओं से भरे रहते हैं। चोंच की जड़ के पास से गले तक एक सिलेटी पट्टी होती है; चेहरे के दोनों भाग सफेद और गाढ़ी भूरी धारियों के बने होते हैं। शरीर के नीचे का भाग हलका ललछौंह लिए भूरा और सीने और बाजुओं पर भूरी बिंदियाँ और लकीरें होती हैं। मादा के शरीर का ऊपरी भाग चटक ललछौंह भूरा होता है।
घण्डियालधार
आली गाँव से 2000 मीटर खड़ी चड़ाई पर शिव का मंदिर है, जिसे यहाँ के क्षेत्र वासी घण्डियालधार मंदिर के नाम से जानते है, यह मंदिर चमोली के सबसे ऊँचे मंदिर मैं से एक है, यह मंदिर बहुत दूर-दूर से दिखाई देता है, इस मंदिर से चारो तरफ का दृश्या और आस पास के गाँव भी दिखाई देता है, इस मंदिर से ये हिमशिखर नन्दा देवी पर्वत (७८१८), गोरी पर्वत (६२५०), हाथी पर्वत (६७२७), नंदा धुंटी (६३०९),]] पर्वत भी दिखाई देते हैं, उत्तराखण्ड राज्य के अन्तर्गत गढ़वाल मण्डल के चमोली जिले का बहुत सुन्दर और प्राकृतिक सौन्दर्य से भरा हुआ एक गाँव है।
खियांग
खियांग (बंगला: খিয়াং) बांग्लादेश के पार्वत्य चट्टग्राम (Chittagong Hill Tracts) की निवासी जनजाति है।
ये लोग घर न बनाकर गुहाओं में रहते हैं और पशु चर्म और ऊन से बने वस्त्र पहनते हैं। इनकी धारणा के अनुसार ईश्वर के दो रूप हैं। एक तो 'खोजिंग' नामक देव है जो अराकान पर्वत के उच्च शिखर पर रहता है और सिंह उसका प्रहरी है। संकट के समय वे पशुबलि देकर उसे संतुष्ट करने का प्रयास करते हैं। दूसरा ईश्वर 'पैंती' है जो दूर पश्चिम किसी महल में रहता है। सूर्य उसका सचिव है। वह दिन भर संसार की गतिविधि पर तीव्र दृष्टि रखता है और सायं छिप जाता है।
जोरावर सिंह कहलुरिया
जोरावर सिंह कहलुरिया (1786-1841) भारत के एक महान सेनानायक थे। उन्होने लद्दाख, तिब्बत, बल्तिस्तान, स्कर्दू आदि क्षेत्रों को जीता था जिससे उन्हें 'भारत का नैपोलियन' कहा जाता है।
उनका जन्म हिमाचल प्रदेश के कहलुर रियासत के बिलासपुर में एक डोगरा राजपूत परिवार में हुआ था। ये महाराजा गुलाब सिंह के सेनानायक थे।
दीपा मलिक
दीपा मलिक (जन्म:30 सितंबर 1970), शॉटपुट एवं जेवलिन थ्रो के साथ-साथ तैराकी एवं मोटर रेसलिंग से जुड़ी एक विकलांग भारतीय खिलाड़ी हैं जिन्होंने 2016 पैरालंपिक में शॉटपुट में रजत पदक जीतकर इतिहास रचा। 30 की उम्र में तीन ट्यूमर सर्जरीज और शरीर का निचला हिस्सा सुन्न हो जाने के बावजूद उन्होंने न केवल शॉटपुट एवं ज्वलीन थ्रो में राष्ट्रीय अंतरराष्ट्रीय प्रतियोगिता में पदक जीते हैं, बल्कि तैराकी एवं मोटर रेसलिंग में भी कई स्पर्धाओं में हिस्सा लिया है। उन्होंने भारत की राष्ट्रीय प्रतियोगिताओं में 33 स्वर्ण तथा 4 रजत पदक प्राप्त किये हैं। वे भारत की पहली महिला हैं जिन्हें हिमालय कार रैली में आमंत्रित किया गया। वर्ष 2008 तथा 2009 में उन्होंने यमुना नदी में तैराकी तथा स्पेशल बाइक सवारी में भाग लेकर दो बार लिम्का बूक ऑफ वर्ल्ड रिकार्ड में अपना नाम दर्ज कराया। यही नहीं, सन् 2007 में उन्होने ताइवान तथा 2008 में बर्लिन में जवेलिन थ्रो तथा तैराकी में भाग लेकर रजत एवं कांस्य पदक प्राप्त किया। कोमनवेल्थ गेम्स की टीम में भी वे चयनित की गई। पैरालंपिक खेलों में उनकी उल्लेखनीय उपलब्धियों के कारण उन्हें भारत सरकार ने अर्जुन पुरस्कार और राजीव गांधी खेल रत्न प्रदान किया।
रियो पैरालिंपिक खेल- 2016 में दीपा मलिक ने शॉट-पुट में रजत पदक जीता, दीपा ने 4.61 मीटर तक गोला फ़ेंका और दूसरे स्थान पर रहीं। पैरालिंपिक खेलों में मेडल जीतने वाली दीपा पहली भारतीय महिला बन गई हैं।
दीपा मलिक का जन्म 30 सितंबर 1970 को हरियाणा के सोनीपत में हुआ। दीपा की पृष्ठभूमि एक सैन्य परिवार से है। उनके पिता कर्नल बीके नागपाल हैं। रिटायर्ड कर्नल बिक्रम सिंह, दीपा के पति हैं। उनकी दो बेटियां हैं। उनकी बड़ी बेटी का नाम देविका है और छोटी बेटी का नाम अम्बिका है।
दीपा ने मार्च २०१९ में भारतीय जनता पार्टी की सदस्यता हासिल की।
लक्ष्मीकान्त महापात्र
कान्तकवि लक्ष्मीकान्त महापात्र (९ दिसम्बर १८८८ - २४ फ़रवरी १९५३) ओडिया के प्रसिद्ध कवि थे। ओडिशा का राज्यगान 'वन्दे उत्कल जननी' उनकी कृति है।
उनका जन्म ओडिशा के भद्रक जिले में हुआ था।
महाकवि लक्ष्मीकान्त महापात्र बहुमुखी प्रतिभा के धनी थे। वे कवि होने के साथ ही स्वतन्त्रता सेनानी भी थे। उन्होंने ओड़िया साहित्य को नया आयाम प्रदान किया तथा हजारों लोगों को स्वतन्त्रता संग्राम से जोड़ा। इनका साहित्य हर आयु एवं वर्ग के लोगों के मन को झकझोर देता था। इसीलिए राज्य की जनता ने उन्हें ‘कान्तकवि’ की उपाधि देकर सम्मानित किया।
बाबू गेनू सैद
बाबू गेनू सैद (1 जनवरी 1908 – 12 दिसम्बर 1930) भारत के स्वतंत्रता-संग्राम सेनानी एवं क्रांतिकारी थे। उन्हें भारत में स्वदेशी के लिये बलिदान होने वाला पहला व्यक्ति माना जाता है।
1930 में महात्मा गांधी ने नमक सत्याग्रह आरम्भ किया। भारतीय स्वतंत्रता संग्राम में इसका विशेष महत्व है। सम्पूर्ण भारत के लोग अबाल-वृद्ध, शिक्षित-अशिक्षित, ग्रामीण नागरिक सबने उसमे भाग लिया। शराब की दुकानों के आगे धरना दिया और विदेशी कपड़ो की होली जलाई, जुलुस निकाले और घरो ने नमक बनाकर नमक कानून को तोड़ा। सरकार ने जनता पर असीम अत्याचार किये। कई लोगो को बंदी बनाया गया, लाठीचार्ज किया गया और बंदूके भी चलाई गयी। इस प्रकार से अत्याचार से विदेशी शासन के विरुद्ध आक्रोश फ़ैल गया।
पुणे जिले के महांनगुले गाँव में ज्ञानोबा आब्टे का पुत्र बाबू गेनू 22 वर्ष का था वह भी सत्याग्रहियों में सम्मलित था। वह केवल चौथी कक्षा तक पढ़ा हुआ था। बाबू के माता-पिता उससे बहुत प्रेम करते थे। उसके अध्यापक गोपीनाथ पंत उसको रामायण, महाभारत और छत्रपति शिवाजी की कहानिया सुनाते थे। बाबू दस वर्ष का भी नही हुआ था कि उसके पिता की मृत्यु हो गयी और परिवार का भार उसकी माँ के कन्धो पर आ गया। वह भी उसकी सहायता करता था।
माँ उसका जल्दी से जल्दी विवाह करना चाहती थी परन्तु वह भारत माँ की सेवा करना चाहता था इसलिए उसने विवाह करने से मना कर दिया और वह मुम्बई चला गया। वह तानाजी “पाठक” के दल में सम्मिलित हो गया। वह वडाला के नमक पर छापा मारने वाले स्वयंसेवकों के साथ हो गया। वह पकड़ा गया और उसको कठोर कारावास का दंड दिया गया। वह जब यरवदा जेल से छुटा तो माँ से मिलने गया जो लोगो से उसके वीर पुत्र की प्रशंशा सुनकर बहुत प्रसन्न थी।
माँ की आज्ञा लेकर वह फिर मुम्बई अपने दल में जा मिला। उसको विदेशी कपड़ो के बाहर धरना देने का काम सौंपा गया जो उसने बखूबी निभाया। धरना देने वाले सत्याग्रहियों से न्यायाधीश ने पूछा कि क्या तुम विदेशी कपड़ो से भरे ट्रक के सामने लेट सकते हो? बाबू ने इस चुनौती को मन ही मन स्वीकार कर लिया और यह भी निश्चय कर लिया कि आवश्यक होने पर वह अपना बलिदान भी दे सकता है। 12 दिसम्बर 1930 को ब्रिटिश एजेंटों के कहने से विदेशी कपड़ो के व्यापारियों ने एक ट्रक भरकर उसको सड़क पर निकाला। ट्रक के सामने एक के बाद एक 30 स्वयंसेवक लेट गये और ट्रक को रोकना चाहा। पुलिस ने उसको हटाकर ट्रक को निकलने दिया।
बाबू गेनू ने ओर कोई ट्रक वहां से न निकलने का निश्चय कर लिया और वह सड़क पर लेट गया। ट्रक उस पर होकर निकल गया और वह अचेत हो गया। उसको अस्पताल ले गये जहा उसकी मृत्यु हो गयी। ट्रक ड्राईवर और पुलिस की क्रूरता से शहीद हो गया किन्तु वह लोकप्रिय हो गया। उसका नाम भारत के घर घर में पहुच गया और बाबू गेनू अमर रहे के नारे गूंजने लगे। महानुगले गाँव में उसकी मूर्ति लगाई गयी जहा वह शहीद हुआ था। उस गली का नाम गेनू स्ट्रीट रखा गया। कस्तूरबा गांधी उसके घर गयी और उसकी माँ को पुरे देश की तरफ से सांत्वना दी। एक साधारण मजदूर के द्वारा दी गयी शहादत को यह देश कभी नही भूल सकता है।
थोगन संगमा
थोगन नेगमेइया संगमा (जन्म-अज्ञात, बलिदान-12 दिसम्बर 1872) भारत के क्रांतिकारी थे जिन्होने १८७२ में ब्रिटिश द्वारा गारो पहाड़ियों पर कब्जा के विरुद्ध स्थानीय गारो योद्धाओं का नेतृत्व किया।
सन् 1872-73 में जब अंग्रेजों ने गारो पहाड़ों पर कब्जा करने की कोशिश की थी तब संगमा ने कई दिनों तक साहसपूर्वक अंग्रेज सेना का मुकाबला किया था। सैकड़ों सशस्त्र गारो वीरों ने इन दोनों के नेतृत्व में अंग्रेजों से लोहा लिया। इन्होंने अपनी जनजाति के युवकों को प्रोत्साहित ही नहीं, बल्कि उनमें एकता का प्रयत्न भी किया। थोगन संगमा रणभूमि में लड़ते-लड़ते शहीद हुए थे। प्रतिवर्ष 12 दिसम्बर को उनकी स्मृति में गारो क्षेत्रों में स्वातंत्र्य सैनिक दिवस मनाया जाता है।
थोगन संगमा का जन्म विल्यम नगर के पास पूर्व गारो पहाड़ जिले के समंदा देहात में हुआ था। अपने कौशल और विवेक के कारण थोगन गारो जनजाति के नेता माने जाते थे। अंग्रेजों के साथ लड़ाई में भी लोगों ने उन्हें ही नेता माना। आस-पास के गांवों ने उनके नेतृत्व में लड़ाई लड़ी।
आईसीडब्लूएआई
भारतीय लागत लेखाकार संस्थान (Institute of Cost Accountants of India / आईसीडब्लूएआई) भारत की प्रमुख लेखांकन संस्था है जो लागत लेखा के व्यवसाय को आगे बढाने, नियंत्रित करने एवं विकसित करने का कार्य करती है।
भारत सरकार की संसद के अधिनियम के अंतर्गत स्थापित 'दि इंस्टीटय़ूट ऑफ कॉस्ट एंड वर्क्स अकाउंटेंट्स ऑफ इंडिया' (आईसीडब्ल्यूए) का नाम भारत सरकार के गजट के अंतर्गत दि इंस्टीटय़ूट ऑफ कॉस्ट अकाउंटेंट्स ऑफ इंडिया (आईसीएआई) कर दिया गया है। इसके अलावा सभी मेंबर आईसीडब्ल्यूए से अब कॉस्ट एंड मैनेजमेंट अकाउंटेंट यानी सीएमए बन गए हैं।
त्रोटकाचार्य
त्रोटकाचार्य (8वीं शताब्दी) आदि शंकराचार्य के शिष्य थे जिन्हें शंकराचार्य ने ज्योतिर्मठ पीठ (बद्रीनाथ) का प्रथम जगद्गुरू बनाया था। त्रोटकाचार्य ने केरल के त्रिशूर में 'वदक्के मठम्' स्थापित किया। तोटकाचार्य की कथा
यदि हम यह कहें कि आदि शंकराचार्य जी ने तोटकाचार्य के रूप में एक नररत्न ही खोजा था तो अतिशयोक्ति नहीं होगी | उनके के चार मुख्य शिष्यों मे से एक तोटकाचार्य जी थे | ये वहीं चार शिष्य थे , जिन्हें आगे जाकर आदि शंकराचार्यजी ने चार पीठों की व्यवस्था सौंपी | उनमें से एक थे – तोटकाचार्य | तोटकाचार्य जी ने उत्तर भारत के ऐसा माना जाता है कि आदि शंकराचार्य जब शृंगेरी में थे, तब उनकी भेंट एक बालक से हुई |बालक का नाम गिरी था | शंकराचार्यजी ने उसे अपना शिष्य स्वीकार लिया |
गिरी बडा श्रमी था और अन्य शिष्यों की भाँति अपना पूरा समय ग्रंथपठन में नहीं लगाता था| उसका अधिकांश समय सद्गुरू शंकराचार्य जी की काया, वाचा, मन से सेवा करने में ही व्यतीत होता था |इसी कारण अन्य शिष्य उसे शास्त्राभ्यास में बहुत कच्चा मानते थे | वह उनके लिए एक हँसी का पात्र बना रहता था |
एक दिन जब गिरी, आदि शंकराचार्यजी के वस्त्र नदी में धो रहा था, उसी समय आदि शंकराचार्यजी ने मठ में अद्वैत वेदान्त की कक्षा आरंभ की | परंतु गिरी को वहाँ न देख आदि शंकराचार्य उसकी प्रतिक्षा करने लगे | तब एक शिष्य ने कहाँ, कि आचार्य गिरी को सिखाना तो किसी दिवार को सिखाने जितना निरर्थक है |
शंकराचार्यजी समझ गए की अन्य शिष्यों का अहं व भ्रम दूर करने का यहीं समय है | आचार्य ने मन के द्वारा ही गिरी को शास्त्रों का समस्त ज्ञान दे दिया | वहाँ नदीतट पर गिरी को ज्ञानप्राप्ती से आत्मिक आनंद की अनुभूती हुई | वह उसी भाव में तल्लीनता की अवस्था में अपने श्रीगुरू के समक्ष चले आये | सद्गुरू के प्रत्यक्ष सहज कृतार्थ भाव से उन्होंने तोटकाष्टक इस गुरूस्तुती की मन में रचना कर उसका गायन किया |
पूरे समय गुरुसेवा में रत रहने वाले गिरी के मुख से शास्त्रों का ज्ञान सुन बाकी शिष्य हतप्रद और शर्मसार हुए |तोटक वृत्त में सर्वोत्तम रचना करने के कारण आचार्यजी ने उनका नाम तोटकाचार्य रखा
डेव लेगेनो
डेविड "डेव" लेगेनो (१२ अक्टूबर १९६३ – जुलाई २०१४) ब्रितानी अभिनेता और मिक्स्ड मार्शल आर्ट फ़ाइटर थे। उनका शव ६ जुलाई २०१४ को डैथ वैली, कैलिफ़ोर्निया, संयुक्त राज्य अमेरिका में मृत देखे गये।
एंड्रयू सैंडहॅम
एंड्रयू "एंडी" सैंडहॅम (6 जुलाई 1890 – 20 अप्रैल 1982, ) अंग्रेज़ क्रिकेट खिलाड़ी थे जिन्होनें 1921 और 1930 के बीच में 14 टेस्ट मैच खेलें। वो दाएँ हाथ के बल्लेबाज थे। इन्होंने 40,000 से ज़्यादा प्रथम श्रेणी रन बनाए। वो टेस्ट क्रिकेट में 300 रन बनाने वाले पहले बल्लेबाज थे।
एंड्रयू का जन्म 6 जुलाई 1890 में लंदन में हुआ था। उन्होनें अपना पहला मैच सरे के लिए 1911 में खेला था। आगे के वर्षों में वह सरे के लिए सबसे भरोसेमंद बल्लेबाजों में से एक बन गए और जैक हाब्स के साथ उनकी शानदार सलामी जोड़ी बन गई। इन दोनों ने मिलकर प्रथम श्रेणी क्रिकेट में पहले विकेट के लिए 100 या उससे ज़्यादा 66 बार जोड़े, जिसमें से सबसे ज़्यादा 428 थे। उन्होंने आठ सत्रों में 2,000 रन या उससे ज़्यादा बनाए और अपने कैरियर के मध्य भाग के दौरान 1924 और 1931 के बीच में उनकी औसत सभी में 50 से ऊपर थी सिर्फ़ दो साल को छोड़कर।
एंड्रयू ने इंग्लैंड के लिए अपना पहला टेस्ट मैच 1921 को ऑस्ट्रेलिया के खिलाफ़ खेला था जिसमें उन्होनें 21 रन बनाए थे। हरबर्ट सटक्लिफ की जैक हाब्स के साथ इंग्लैंड टीम में सलामी जोड़ी काफ़ी सफल रह रही थी, इस कारण एंड्रयू को ज़्यादा मौके नहीं मिले और उन्हें कभी-कभार किसी खिलाड़ी के चोटिल होने पर ही टीम में जगह मिलती थी। इंग्लैंड का 1930 का वेस्ट इंडीज़ दौरे का चौथा टेस्ट उनका आखिरी साबित हुआ। पर यही टेस्ट से उन्हें ज़्यादातर जाना जाता हैं जब उन्होनें इंग्लैंड के 849 स्कोर में से 325 रन बनाए और टेस्ट क्रिकेट में तिहरा शतक बनाने वाले पहले बल्लेबाज बने। उन्होनें दूसरी पारी में भी 50 रन बनाए थे, उनके द्वारा मैच में बनाए गए 375 रन किसी भी एक टेस्ट में बनाए गए सबसे ज़्यादा रन थे, ये रिकॉर्ड ग्रेग चैपल ने 44 साल और 543 टेस्ट बाद तोड़ा। ये उनका आखिरी टेस्ट भी साबित हुआ।
इसके बाद वो अपनी काउंटी टीम सरे के लिए 1937 तक खेलते रहे। क्रिकेट से सन्यास लेने के बाद वो 1950 के दशक में सरे के कोच बनकर लौटे और उनकी कोचिंग में सरे ने लगातार 7 काउंटी चैम्पियनशिप जीती। 1982 में 91 साल की उम्र में उनका लंदन में निधन हो गया।
चाँदपुरगढ़ी
चाँदपुरगढ़ी उत्तराखण्ड के 52 गढोँ में एक प्रसिद्ध गढ़ था, आली गाँव इसी गढ़ के अन्तर्गत आता है। आज चाँदपुरगढ़ी एक अलग स्थान है जो हमेशा से और आज भी प्राकृतिक सौन्दर्य तथा पर्यटक स्थल के लिये आकर्षण का केद्र बना हुआ हैं और नजाने कितने असुलझे रहस्य अपने गर्भ में समाये हुये हैं यह कर्णप्रयाग का निकटवर्ती आकर्षण है। यह उत्तराखंड राज्य में पड़ता है। गढ़वाल का प्रारंभिक इतिहास कत्यूरी राजाओं का है, जिन्होंने जोशीमठ से शासन किया और वहाँ से 11वीं सदी में अल्मोड़ा चले गये। गढ़वाल से उनके हटने से कई छोटे गढ़पतियों का उदय हुआ, जिनमें पंवार वंश सबसे अधिक शक्तिशाली था जिसने चांदपुरगढ़ी (किला) से शासन किया। कनक पाल को इस वंश का संस्थापक माना जाता है। उसने चांदपुर भानु प्रताप की पुत्री से विवाह किया और स्वयं यहाँ का गढ़पती बन गया। इस विषय पर इतिहासकारों के बीच विवाद है कि वह कब और कहां से गढ़वाल आया।
कुछ लोगों के अनुसार वह वर्ष 688 में मालवा के धारा नगरी से यहां आया। कुछ अन्य मतानुसार वह गुज्जर देश से वर्ष 888 में आया जबकि कुछ अन्य बताते है कि उसने वर्ष 1159 में चांदपुरगढ़ी की स्थापना की। उनके एवं 37वें वंशज अजय पाल के शासन के बीच के समय का कोई अधिकृत रिकार्ड नहीं है। अजय पाल ने चाँदपुरगढ़ी से राजधानी हटाकर 14वीं सदी में देवलगढ़ वर्ष 1506 से पहले ले गया और फिर श्रीनगर (वर्ष 1506 से 1519)।
यह एक तथ्य है कि पहाड़ी के ऊपर, किले के अवशेष गाँव से एक किलोमीटर खड़ी चढ़ाई पर हैं जो गढ़वाल में सबसे पुराने हैं तथा देखने योग्य भी हैं। अवशेष के आगे एक विष्णु मंदिर है, जहां से कुछ वर्ष पहले मूर्ति चुरा ली गयी। दीवारें मोटे पत्थरों से बनी है तथा कई में आलाएं या काटकर दिया रखने की जगह बनी है। फर्श पर कुछ चक्राकार छिद्र हैं जो संभवत: ओखलियों के अवशेष हो सकते हैं। एटकिंसन के अनुसार किले का क्षेत्र 1.5 एकड़ में है वह यह भी बताता है कि किले से 500 फीट नीचे झरने पर उतरने के लिये जमीन के नीचे एक रास्ता है। इसी रास्ते से दैनिक उपयोग के लिये पानी लाया जाता होगा। एटकिंसन बताता है कि पत्थरों से कटे विशाल टुकड़ों का इस्तेमाल किले की दीवारों के निर्माण में हुआ जिसे कुछ दूर दूध-की-टोली की खुले खानों से निकाला गया होगा। कहा जाता है कि इन पत्थरों को पहाड़ी पर ले जाने के लिये दो विशाल बकरों का इस्तेमाल किया गया जो शिखर पर पहुंचकर मर गये।
यह स्मारक अभी भारतीय पुरातात्विक सर्वेक्षण की देख-रेख में है।
त्रिपाठी
त्रिपाठी एक भारतीय उपनाम है। यह उपनाम ब्राह्मण वर्ण द्वारा सरनाम के रूप में प्रयोग किया जाता हैं।
युनिवर्सल मोटर
युनिवर्सल मोटर या सर्वविद्युत मोटर वह मोटर है जिसे एक-फेजी प्रत्यावर्ती धारा तथा दिष्ट धारा दोनों से चलाया जा सकता है। यह वास्तव में सिरीज डीसी मोटर होती है। इसे एसी कम्युटेटर मोटर की श्रेणी में रखा जाता है। घरों में उपयोग में आने वाला मिक्सर का मोटर यूनिवर्सल मोटर ही होता है। इसके अतिरिक्त रेलगाडी का इंजन खींचने के लिये (ट्रैक्शन मोटर) यूनिवर्सल मोटर का ही उपयोग किया जाता है क्योंकि इनकी चाल के साथ बलाघूर्ण के बदलने का सम्बन्ध (टॉर्क-स्पीड कैरेक्टरिस्टिक) इस काम के लिये बहुत उपयुक्त है। यह मोटर कम चाल पर बहुत अधिक बलाघूर्ण पैदा करता है जबकि चाल बढने पर इसके द्वारा उत्पन्न किया गया बलाघूर्ण क्रमशः कम होता जाता है।
राजेश मसाला
राजेश मसाला उत्तर प्रदेश में एक मसाला ब्रांड हैं। उद्योगपति राजेश अग्रहरि एवं चन्द्रमा देवी अग्रहरि, जो अमेठी नगर पालिका की अध्यक्षा भी हैं, वें राजेश मसाला के डायरेक्टर हैं।
इसकी स्थापना १९९७ में अग्रहरी मसाला उद्योग के बैनर तले किया गया था। इसका मुख्यालय अमेठी, उत्तर प्रदेश में हैं।
राजेश मसाला के डायरेक्टर राजेश अग्रहरि जो स्वयं एक समाजवादी पार्टी राजनैतिक दल के नेता थे, उन्हें मुख्यमंत्री अखिलेश यादव ने अनुशासन हीनता तथा पार्टी विरुद्ध गतिविधियों में संलिप्त होने के कारण उन्हें जून २०१४ में समाजवादी पार्टी से ६ साल के लिए निष्काषित कर दिया।
विद्युत्-चुम्बकीय प्रेरण
किसी चालक को किसी परिवर्ती चुम्बकीय क्षेत्र में रखने पर उस चालक के सिरों के बीच विद्युतवाहक बल उत्पन्न होने को विद्युत्-चुम्बकीय प्रेरण (Electromagnetic induction) कहते हैं। उत्पन्न विद्युत्वाहक बल का मान गणितीय रूप से फैराडे का प्रेरण का नियम द्वारा दिया जाता है। प्रायः माना जाता है कि फैराडे ने ही १८३१ में विद्युतचुम्बकीय प्रेरण की खोज की थी।
जहाँ:
इस प्यार को क्या नाम दूं?-एक बार फिर
इस प्यार को क्या नाम दूं?-एक बार फिर एक भारतीय टेलीविजन धारावाहिक है जो 26 अगस्त 2013 से स्टार प्लस पर आरम्भ हुआ है। यह धारावाहिक इस प्यार को क्या नाम दूं? का प्रतिरूप है और नई कहानी एवं नए पात्रों के साथ प्रस्तुत की गई है। इस धारावाहिक का अंतिम प्रसारण 13 जून 2015 को किया गया। इस धारावाहिक को स्टार प्लस के नए धारावाहिक मेरे अंगने में के द्वारा प्रतिस्थापित किया गया था जो काफी सफल रहा।
प्यार का दर्द है मीठा मीठा प्यारा प्यारा
प्यार का दर्द है मीठा मीठा प्यारा प्यारा एक भारतीय हिन्दी धारावाहिक है। जिसका प्रसारण स्टार प्लस पर 18 जून 2012 से शुरू हुआ और 1 नवम्बर 2014 तक चला।
यह कहानी पंखुरी और आदित्य की है। पंखुरी एक छोटे से गाँव में रहती है और पति पत्नी के रिश्ते पर बहुत विश्वास करती है। लेकिन आदित्य अपने माता पिता को देख कर उसका इस रिश्ते से विश्वास उठ जाये रहता है। क्योंकि उसके माता पिता 20 वर्षों से अलग अलग रहते हैं।
आदित्य के नाना कुल्लू जाते हैं, जहाँ वे पंखुरी से मिलते हैं। उन्हें पंखुरी आदित्य के लिए बहुत अच्छी लगती है। लेकिन आदित्य की माँ अवंतिका उसकी शादी किसी मुंबई की लड़की लतिका से कर देते हैं, जो पैसों की भूखी होती है और शादी भी केवल दीवान खानदान के पैसों और जायदाद हेतु करती है।
पंखुरी को मुंबई में एक कार्य के लिए नौकरी मिल जाती है। आदित्य के नाना जी उसे घर पर रहने बोलते हैं, इस उम्मीद में की उसकी शादी आदित्य से हो जाये। पंखुरी और आदित्य दोस्त बन जाते हैं। लेकिन उन दोनों को पता नहीं चलता है कि वह एक दूसरे को प्यार करने लगे हैं। पंखुरी की शादी शिवम से तय हो जाती है। बाद में वह शादी को रोक देता है और आदित्य की शादी पंखुरी से हो जाती है। सभी इस शादी के खिलाफ रहते हैं।
अवंतिका पहले इस शादी से बहुत क्रोधित हो जाती है। उसके कई समय बाद वह मान जाती है।
सजन घर जाना है
सजन घर जाना है भारतीय हिन्दी धारावाहिक है, जिसका निर्देशन शशि मित्तल और सुमित मित्तल ने किया है। यह धारावाहिक स्टार प्लस पर 5 अगस्त 2009 से 25 जून 2010 तक चला।
रिनपोछे
रिनपोछे (तिब्बती : རིན་པོ་ཆེ་ / रिन-पो-छे) तिब्बती भाषा में प्रयुक्त एक आदरसूचक शब्द है। इसका शाब्दिक अर्थ 'पूर्ववर्ती' है। रिनपोछे के निम्नलिखित अर्थ हो सकते हैं-तिब्बती बौद्ध धर्म के सन्दर्भ में यह शब्द उन लोगों को आदरपूर्वक सम्बोधित करने के लिये प्रयुक्त होता है जो अवतरित, बड़े-बूढ़े, आदरणीय, उल्लेखनीय, विद्वान आदि हों।
माउंट सिन्हा
माउंट सिन्हा (75°4′S 136°9′W) एक पर्वत चोटी है जो अंटार्कटिका महाद्वीप पर स्थित है। यह अंटार्कटिका के मैरी बर्ड लैण्ड क्षेत्र में मैक डोनाल्डस उच्च भूमि के एरिक्सन ब्लफ्स के दक्षिणीपूर्वी छोर पर स्थित है। यह पर्वत चोटी ९९० मी ऊँची है।
इसका नाम एक भारतीय-अमेरिकी वैज्ञानिक अखौरी सिन्हा के नाम पर रखा गया है।
सकलद्वीपीय ब्राह्मणों का इतिहास
भागवत पुराण के अनुसार इस संसार में ७ द्वीप हैंजिनमें से सकलद्वीप एक द्वीप है।
अखौरी सिन्हा
अखौरी सिन्हा मिन्नेसोता विश्वविद्यालय (University of Minnesota) के अनुवांशिकी, कोशिका जीवविज्ञान तथा विकास विभाग में कार्यरत एक प्रोफेसर हैं। उन्होंने पशु-पक्षियों पर काफी शोधकार्य किया है। अंटार्कटिका की एक पर्वत चोटी का नाम इनके नाम पर रखा गया है।
सिन्हा जी बिहार के बक्सर के मूल निवासी हैं। उनके पूर्वज १७३९ में नादिरशाह के दिल्ली पर आक्रमण के समय बक्सर (बिहार) चले गए थे। उन्होंने इलाहाबाद विश्वविद्यालय से बी.एस.सी. (१९५४) और पटना विश्वविद्यालय से एम.एस.सी. (१९५६) की है। आज भी सर्दी से बचने के लिए फरवरी में अपने गाँव चूडामनपुर आते हैं।
भीम प्रसाद सोनकर
ये आलापुर के विधायक है तथा इनका जन्म स्थान राजेसुल्तानपुर है ये सपा पार्टी के नेता है
हुल्लड़ मुरादाबादी
हुल्लड़ मुरादाबादी (२९ मई १९४२ – १२ जुलाई २०१४) एक हिंदी हास्य कवि थे। इतनी ऊंची मत छोड़ो, क्या करेगी चांदनी, यह अंदर की बात है, तथाकथित भगवानों के नाम जैसी हास्य कविताओं से भरपूर पुस्तकें लिखने वाले हुल्लड़ मुरादाबादी को कलाश्री, अट्टहास सम्मान, हास्य रत्न सम्मान, काका हाथरसी पुरस्कार जैसे पुरस्कार से सम्मानित किया गया था। भारत के पूर्व राष्ट्रपति डा. शंकर दयाल शर्मा द्वारा मार्च १९९४ में राष्ट्रपति भवन में अभिनंदन हुआ था।
हुल्लड़ मुरादाबादी का जन्म २९ मई १९४२ को गुजरावाला, पाकिस्तान में हुआ था। बंटवारे के दौरान परिवार के साथ मुरादाबाद, उत्तर प्रदेश आ गए थे। इनका वास्तविक नाम सुशील कुमार चड्ढा था।
मुरादाबाद में बुध बाजार से स्टेशन रोड पर सबरवाल बिल्डिंग के पीछे दाहिनी ओर स्थित एक आवास में किराए पर उनका परिवार रहने लगा। बाद में पंचशील कालोनी (सेंट मैरी स्कूल के निकट, सिविल लाइंस) में उन्होंने अपना आवास बना लिया था।
करीब १५ वर्ष पूर्व इस मकान को उन्होंने बेच दिया था और मुंबई में जाकर बस गए थे। परिवार में पत्नी कृष्णा चड्ढा के साथ ही युवा हास्य कवियों में शुमार पुत्र नवनीत हुल्लड़, पुत्री सोनिया एवं मनीषा हैं। महानगर के केजीके कालेज में शिक्षा ग्रहण करते हुए बीएससी की और हिंदी से एमए की डिग्री हासिल की। पढ़ाई के दौरान ही वह कालेज में सहपाठी कवियों के साथ कविता पाठ करने लगे थे।
शुरुआत में उन्होंने वीर रस की कविताएं लिखी लेकिन कुछ समय बाद ही हास्य रचनाओं की ओर उनका रुझान हो गया और हुल्लड़ की हास्य रचनाओं से कवि मंच गुलजार होने लगे। सन १९६२ में उन्होंने ‘सब्र’ उप नाम से हिंदी काव्य मंच पर अपनी उपस्थिति दर्ज कराई। बाद में वह हुल्लड़ मुरादाबादी के नाम से देश दुनिया में पहचाने गए।
फिल्म संतोष एवं बंधनबाहों में भी उन्होंने अभिनय किया था। भारतीयों के फिल्मों के भारत कुमार कहे जाने वाले मनोज कुमार के साथ उनके मधुर संबंध रहे हैं।
हुल्लड़ मुरादाबादी ने अपनी रचनाओं में हर छोटी सी बात को अपनी रचनाओं का आधार बनाया। कविताओं के अलावा उनके दोहे सुनकर श्रोता हंसते हंसते लोटपोट होने लगते। हुल्लड़ के कुछ ऐसे ही दोहों पर नजर डालिए-
कर्जा देता मित्र को वो मूरख कहलाय महामूर्ख वो यार है जो पैसे लौटाय
पुलिस पर व्यंग्य करते हुए लिखा है-
बिना जुर्म के पिटेगा समझाया था तोय पंगा लेकर पुलिस से साबित बचा न कोय
उनका एक दोहा- पूर्ण सफलता के लिए, दो चीजें रख याद, मंत्री की चमचागिरी, पुलिस का आशीर्वाद।’ राजनीति पर उनकी कविता- ‘जिंदगी में मिल गया कुरसियों का प्यार है, अब तो पांच साल तक बहार ही बहार है, कब्र में है पांव पर, फिर भी पहलवान हूं, अभी तो मैं जवान हूं...।’ उन्होंने कविताओं और शेरो शायरी को पैरोडियों में ऐसा पिरोया कि बड़ों से लेकर बच्चे तक उनकी कविताओं में डूबकर मस्ती में झूमते रहते। एचएमवी एवं टीसीरीज से कैसेट्स से ‘हुल्लड़ इन हांगकांग’ सहित रचनाओं का एलबम भी हैं। उन्होंने बैंकाक, नेपाल, हांगकांग, तथा अमेरिका के 18 नगरों में यात्राये भी की।७२ साल के हुल्लड़ लंबे वक्त से बीमार चल रहे थे। वो छह साल से डायबिटीज और थायराइड संबंधी दिक्कतों से पीड़ित थे। १२ फ़रवरी २०१४ दिन शनिवार को शाम करीब 4 बजे मुंबई स्थित आवास में दिल का दौरा पड़ने से उनका निधन हो गया। हुल्लड़ मुरादाबादी के निधन की खबर से शहर के कवि साहित्य जगत में शोक की लहर दौड़ गई।
लागत लेखांकन
विभिन्न वैकल्पिक कार्यविधियों के एकत्रीकरण, विश्लेषण, मूल्यांकन एवं संक्षेपण को लागत लेखांकन (Cost accounting) कहते हैं। इसका लक्ष्य बताना है कि लागत की दक्षता के आधार पर कौन सा रास्ता सबसे उपयुक्त है।
आर॰ एन‌‍‍॰ कार्टर के अनुसार "वस्तु के निर्माण या किसी उपकरण में लगे माल का या श्रम का लेखा रखने की प्रणाली को लागत लेखांकन कहते हैं।"
वर्तमान में लागत लेखांकन इतना महत्वपूर्ण हो गया है कि इस प्रतिस्पर्धा के युग में विकास करना संभव नहीं है। प्रत्येक उत्पादनकर्ता को लागत लेखांकन के सम्बन्ध में ज्ञान होना चाहिए तथा उसे व्यवस्थित रूप से लागत लेखे रखने चाहिए ताकि उसका उत्तरदायित्व बना रहे, जिसके फलस्वरूप वह प्रतिस्पर्धा के युग में अपने द्वारा उत्पादित माल पर अधिक से अधिक लाभ कमा सके।
लागतों पर नियंत्रण स्थापित करने के लिये वित्तीय लेखांकन पर्याप्त नहीं है। वर्तमान समय में वर्ष के अन्त में केवल लाभ-हानि खाता बनाकर व्यापार का लाभ ज्ञात कर लेना तथा चिट्ठा बनाकर व्यापार की आर्थिक स्थिति का पता लगा लेना ही पर्याप्त नहीं है। वित्तीय लेखांकन उत्पादन लागत से संबन्धित स्थिति को प्रस्तुत करने में असमर्थ है। वित्तीय लेखांकन प्रबन्धकों को उत्पादन एवं विक्रय संबन्धी नीतियों का निर्धारण करने में कोई सहायता प्रदान नहीं कर सकता। वित्तीय लेखांकन की इन्हीं सीमाओं को दूर करने के लिये लेखांकन की एक नयी शाखा लागत लेखांकन का जन्म हुआ।
लागत लेखा पद्धति पूर्ण लेखांकन पद्धति का एक भाग मात्र है। इस पद्धति की स्थापना लागत सम्बन्धी सूचनाएँ प्राप्त करने के लिये की जाती है। इसकी सहायता से उत्पाद सेवाओं व विभिन्न प्रक्रियाओं की लागत को नियंत्रित किया जा सकता है।
लागत लेखा विभाग से प्राप्त सूचनाओं का उपयोग सभी स्तरों पर व सभी विभागों द्वारा किया जा सकता है। लागत लेखा विभाग से प्राप्त ये सूचनाएँ अन्य विभागों के कार्य प्रभावी ढंग से निष्पादित करने में सहायता प्रदान करती हैं। प्रबन्धकों को निर्नय लेने में सहायता हेतु लागत सूचनाओं का सही प्रारूप में प्रस्तुत किया जाना आवश्यक है। ये सूचनाएँ निर्णयन के उद्देश्यों को ध्यान में रखकर उचित प्रारूप में प्रस्तुत की जाती हैं। ये सूचनाएँ प्रासंगिक हों तथा तथा समय पर प्रदान की जा सकें, इसके लिये अच्छी लागत लेखा पद्धति की स्थापना की जाती है।
1) लागत ज्ञात करना
2) लागत पर नियंत्रण करना
3) विक्रय मूल्य का निर्धारण करना
4) लाभदायकता का निर्धारण करना
5) सूचनाएं उपलब्ध करवाना
6) प्रबंध को सहायता
लागत लेखांकन के बढ़ते हुए महत्व को ध्यान में रखते हुए सन् 1944 में इंस्टीट्यूट ऑफ कॉस्ट एण्ड वर्क्स अकाउण्ट्स ऑफ इण्डिया (ICWAI) की स्थापना की गयी।
वित्तीय लेखांकन
लेखाकन को वित्तीय सूचना को पहचानना मापना लिखना और सवलन करना कहा जा सकता है वित्तीय लेखांकन () या वित्तीय लेखाकर्म () लेखांकन का वह क्षेत्र है जो निर्णय लेने वाले विभिन्न लोगों की सहायता के लिये वित्तीय विवरण तैयार करने से सम्बन्धित है। अंशधारक, आपूर्तिकर्ता, बैंक, कर्मचारी, सरकारी एजेंसियाँ उद्योग-स्वामी आदि के लिये यह उपयोगी होता है।
गौहर खान
गौहर खान बॉलीवुड फिल्मो एवं टीवी सीरिअल की अभिनेत्री हैं। वें भारतीय रियलिटी शो बिग बॉस सीजन ७ की विजेता हैं। गौहर 'इशकजादे' और 'बद्रीनाथ की दुल्हनिया' सहित कई और फिल्मों में भी नजर आईं।
खान ने मनीष मल्होत्रा, रितु कुमार, पायल जैन और नीता लुल्ला के लिए मॉडलिंग की है। उसने कई टीवी विज्ञापनों जैसे फोर्ड इकोन, बजाज ऑटो, ओपल कार और तनिष्क ज्वेलरी में भी काम किया है। 2002 में, 18 वर्ष की आयु में, उन्होंने फेमिना मिस इंडिया प्रतियोगिता में भाग लिया, जहाँ वह चौथे स्थान पर रहीं और मिस टैलेंटेड का खिताब जीता। उस वर्ष के अंत में, उसने मिस इंटरनेशनल प्रतियोगिता में भारत का प्रतिनिधित्व किया। उन्होंने 2009 में यशराज फिल्म्स के प्रोडक्शन रॉकेट सिंह: सेल्समैन ऑफ द ईयर से अपने अभिनय की शुरुआत की। खान ने 2012 की रोमांटिक ड्रामा इशकजादे में चांद बीबी का किरदार निभाया था, जिसमें उन्होंने दो आइटम नंबर "झल्ला वाले" और "छोकरा जवां" भी किए थे। 2021 में, गौहर ने अमेजन वेब श्रृंखला तांडव में मैथिली शरण की भूमिका निभाई।
अभिनेत्री निगार खान इनकी बड़ी बहन हैं। ज़ैद दरबार के साथ में रिलेशनशिप में हैं, ये दोनों कलर्स टीवी के रियलिटी शो बिग बॉस में मिले और वाही इन्हें प्यार हो गया था।
निगार खान
निगार खान टीवी अभिनेत्री हैं, जो मुख्यतः नकारात्मक भूमिका निभाती हैं। वें गौहर खान की बड़ी बहन हैं।
कुशाल टंडन
कुशाल टंडन एक भारतीय अभिनेता हैं, जिन्हें एक हजारों में मेरी बहना हैं नाम टीवी सीरियल के कारण जाना जाता हैं।वें रियलिटी शो बिग बॉस सीजन ७, नच बलिये सीजन ५, और फियर फैक्टर खतरों के खिलाड़ी के प्रतिभागी रह चुके हैं। ईस्टर्न ऑय यू के मैगजीन के ५० सेक्सिएस्ट एशियाई पुरुष की सून्ची २०१२ में कुशाल को ६ठा स्थान प्राप्त हुआ था।
लालजी टंडन
लालजी टंडन (जन्म: १२ अप्रैल १९३५-२१ जुलाई २०२०) एक भारतीय वरिष्ठ राजनीतिज्ञ थे। वें लखनऊ से १५वी लोक सभा (२००९-२०१५) के सदस्य रह चुके हैं। मूल रूप से उत्तर प्रदेश की राजनीति में सक्रिय रहने वाले टंडन प्रदेश की भाजपा सरकारों में मंत्री भी रहे थे। अटल बिहारी वाजपेयी के सहयोगी। इन्होने वाजपई जी के चुनाव क्षेत्र लखनऊ की कमान संभाली थी। 2004 में लोक सभा के चुनाव की पूर्व संध्या पर अपने जन्म दिवस के अवसर पर साड़ी बाँट रहे थे जिसमे भगड़र मच गई और 21 महिलाओं की मौत हो गई। बाद में इन्हे सभी आरोप से मुक्त कर दिया गया। 21 अगस्त 2018 को बिहार के राज्यपाल बनाया गया। दिनांक 20 जुलाई 2019 को मध्यप्रदेश का राज्यपाल नियुक्त किया गया। हाल ही में लालजी टंडन का देहांत हो गया मध्यप्रदेश के राज्यपाल लाल जी टंडन (Lalji Tandon) का निधन का आज सुबह 5 :35 (21 जुलाई 2020)मिनट पर निधन हो गया। लखनऊ के मेदांता में उन्होंने अंतिम सांस ली। लालजी टंडन बीजेपी (BJP) के कद्दावर नेताओं में से शुमार रहे हैं। वह पहले बिहार के राज्यपाल की जिम्मेदारी संभाल रहे थे। पूर्व प्रधानमंत्री अटल बिहारी वाजपेयी के करीबियों में लालजी टंडन का भी नाम आता है। अटल जी के सक्रिय राजनीति से दूरी बनाने के बाद लखनऊ सीट से लाल जी टंडन चुनाव लड़े थे।
इजराइल-फिलिस्तीन संघर्ष
इज़रायली-फिलिस्तीनी संघर्ष जो अभी तक जारी है, इज़राइल और फिलिस्तिनियों के बीच का एक संघर्ष है। यह अरब-इज़राइल संघर्ष की एक लम्बी कड़ी है। वास्तव में, यह दो समूहों के एक ही क्षेत्र पर किये गए दावे का संघर्ष है। द्वि-राज्य सिद्धान्त के लिए यहाँ कई प्रयास किये गए, जिसमें इजराइल से अलग एक स्वतन्त्र फिलिस्तीन राज्य बनाने के लिए कहा गया था। वर्तमान में, इसरायली और फिलिस्तीनियों की बहुमत चाहती है की, (कई मुख्य मत (पोल) के अनुसार) द्वि-राज्य सिद्धान्त पर इस संघर्ष को ख़त्म कर दिया जाय। कई फिलिस्तीनी हैं जो पश्चिम किनारे और गाज़ा पट्टी को भविष्य का अपना राज्य के रूप में देखते हैं, जिस नजरिये को कई इजरालीयों ने स्वीकारा भी है। कुछ शिक्षाविद एक-राज्य सिद्धान्त की वकालत करते हैं और पूूूरे इजराइल, गाज़ा पट्टी और पश्चिम किनारे को एक साथ रखकर, दो राष्ट्रीयता को एक साथ रखकर एक राज्य बने जिसमें सब के लिए समान अधिकार हो। यद्यपि, कुछ ऐसे महत्वपूर्ण क्षेत्र हैं, जिनके कारण किसी भी अन्तिम निर्णय पर पहुँचने में दोनों पक्ष में असन्तोष दिखाई देता है। दोनों पक्षों में एक-दूसरे के ऊपर विश्वास का स्तर भी कमजोर है। हर एक पक्ष अपनी कुछ बुनियादी प्रतिबद्धताएँ कायम रखे हुए दिखाई देता है।
सुहानी सी एक लड़की
सुहानी सी एक लड़की एक भारतीय टेलीविजन धारावाहिक है जो 09 जून 2014 से स्टार प्लस पर आरम्भ हुआ है।
ये है मोहब्बतें
ये है मोहब्बतें एक भारतीय धारावाहिक है जिसका पहला प्रकरण ३ डिसेंबर २०१३ को हुआ. ये धारावाहिक की सर्जक एकता कपूर है। इस धारावाहिक को एकता कपूर और शोभा कपूर ने अपने बैनर बालाजी टेलीफिल्म्स से निर्माण किया। इस धारावाहिक के किरदार दिव्यांका त्रिपाठी और करण पटेल है जो इशिता अय्यर और रमन भल्ला का पात्र निभा रहे है और ये धारावाहिक उन की प्रेम कहानी के ऊपर ये आधारित है।
दिसंबर २०१९ में, इस धारावाहिक के स्पिन ऑफ शो, "ये है चाहतें" को लॉन्च किया गया जिसका इस धारावाहिक के पूर्ण के बाद प्रसारण हुआ।
यह धारावाहिक रमन भल्ला (करन पटेल) और इशिता अय्यर (दिव्यांका त्रिपाठी) की प्रेम कहानी है। रमन और इशिता का रिश्ता रमन कि बेटी रूही (रुहानिका धवन) के कारण जुड़ा हुआ है।
इशिता अय्यर एक तमिल और रमन भल्ला पंजाबी है। इशिता गर्भरोगी है, जो कभी माँ नहीं बन सकती और रमन तलाकशुदा और एक बेटी का बाप है। वह रमन से रूही के कारण जुडी। रमन की पहली पत्नी शगुन रमन से अपनी बेटी रूही का अधिग्रहण करना चाहती थी इसीलिए रमन अपनी बेटी को अपने पास रखने के लिए, इशिता से शादी की। धीरे धीरे इशिता और रमन को एक दूसरे से प्यार होने लगा। ये धारावाहिक इशिता रमन रूही और उनके परिवार व उनके रिश्तों को दर्शाती है।
अमेय पांड्या
अमेय पांड्या (जन्म: 3 सितंबर 1998) एक है भारतीय बाल कलाकार जो भारतीय टेलीविजन और सिनेमा में सक्रिय हैं।
मुंबई में जन्मे अमेय चिल्ड्रेन्स अकादमी, कांदिवली के एक छात्र है।
राजेश अग्रहरि
राजेश कुमार अग्रहरि उत्तर प्रदेश के जाने माने एक उद्योगपति व समाजवादी पार्टी के पूर्व नेता हैं। वे स्पाइस ब्रांड राजेश मसाला के चेयरमैन व डायरेक्टर हैं, जिसकी स्थापना १९९७ में हुआ था। २८ दिसंबर, २०१४ को अग्रहरि भारतीय जनता पार्टी में शामिल हो गए।
राहुल गांधी के गढ़ होने के बावजूद अमेठी से सपा समर्थित इनकी पत्नी चन्द्रमा देवी अग्रहरि अमेठी नगर पालिका से नगर पालिका चुनाव जीतकर लगातार दूसरी बार अध्यक्षा निर्वाचित हुई हैं। वें १३ फ़रवरी २००४ से राजेश मसाला प्राइवेट लिमिटेड के डायरेक्टर हैं, जो मिनिस्ट्री ऑफ़ कॉर्पोरेट अफेयर्स ऑफ़ इंडिया (एम्.सी.ए.) से पंजीकृत हैं। साथ ही वें २६ अप्रैल २०१२ से राजेश मिल्क प्राइवेट लिमिटेड के भी डायरेक्टर हैं। इस उद्योग की शुरुवात इनके पिता स्व. आर. आर. अग्रहरि ने की थी। समाजवादी पार्टी मुखिया और उत्तर प्रदेश के पूर्व मुख्यमंत्री मुलायम सिंह यादव के आग्रह पर राजेश अग्रहरि राजनीति के अखाड़े में उतर आये और वर्ष २००७ में सुल्तानपुर जिला के अमेठी विधान सभा से समाजवादी पार्टी के टिकट पर चुनाव लड़ा। इस चुनाव में उन्हें २०८०४ मत मिला और वो हार गए। वे सपा से जुलाई २०१४ तक जुड़े रहे।
उत्तर प्रदेश के मुख्यमंत्री अखिलेश यादव ने समाजवादी पार्टी के नेता व उद्योगपति राजेश अग्रहरि को पार्टी विरोधी गतिविधि, पार्टी के नियमो के उल्लंघन के कारण जुलाई २०१४ को समाजवादी पार्टी से ६ साल के लिए निष्कासित कर दिया गया है।
विधायक और कैबिनेट मंत्री गायत्री प्रसाद प्रजापति के मुताबिक लोकसभा चुनाव २०१४ के दौरान भाजपा नेता व वर्तमान केन्द्रीय परिवहन मंत्री नितिन गडकरी जब अमेठी जिला आए थे उस समय राजेश मसाला उर्फ़ राजेश अग्रहरि ने उन्हें माला पहनायी थी।
२८ दिसंबर, २०१४ को राजेश अग्रहरि उत्तर प्रदेश भाजपा अध्यक्ष लक्ष्मीकांत बाजपाई और केंद्रीय राज्य मंत्री रामशंकर कठारिया की उपस्तिथि में भारतीय जनता पार्टी की सदस्यता ग्रहण की
स्वयंसेवा
स्वयंसेवा (Volunteering) से तात्पर्य अपनी इच्छा से दूसरों के लिये या मानवमात्र के लिये कार्य करना। इसके बदले में आत्मसम्मान का बोध हो सकता है या अपनी क्षमता का बोध हो सकता है। स्वयंसेवक को कोई आर्थिक लाभ नहीं मिलता।
2014 ब्रिक्स शिखर सम्मेलन
2014 ब्रिक्स शिखर सम्मेलन (छठा ब्रिक्स शिखर सम्मेलन) 15-16 जुलाई 2014 को ब्राज़ील के फोर्टालेज़ा और ब्रासीलिया में आयोजित किया गया था। इस शिखर सम्मेलन का मुख्य विषय रहा- ”समावेशी वृद्धि, सतत विकास”।
इस सम्मेलन की अध्यक्षता दक्षिण अफ्रीका ने की। अगला अध्यक्ष ब्राज़ील को बनाया गया।
निम्न पाँच देशों के राष्ट्र प्रमुखों/सरकार प्रमुखों ने इस शिखर सम्मेलन में भाग लिया।
2014 ब्रिक्स सम्मेलन के एक अति महत्त्वपूर्ण निर्णय में 100 अरब डॉलर की शुरुआती अधिकृत पूंजी के साथ नए विकास बैंक की स्थापना का फैसला किया गया।
फिलहाल मीडिया में इस बैंक को ब्रिक्स बैंक का अनौपचारिक नाम दिया जा रहा है। माना जा रहा है कि इस बैंक और फंड को पश्चिमी देशों के वर्चस्व वाले विश्व बैंक और आईएमएफ जैसी संस्थाओं के टक्कर में खड़ा किया जा रहा है। इस बैंक के प्रमुख उद्देश्य होंगे- किसी देश शॉर्ट-टर्म लिक्विडिटी समस्याओं को दूर करना, ब्रिक्स देशों के बीच सहयोग बढ़ाना, वैश्विक फाइनैंशल सेफ्टी नेट को मजबूत करना आदि।
बैंक का मुख्यालय चीन के शंघाई में होगा तथा बैंक का प्रथम अध्यक्ष भारत से होगा। हर सदस्य देश को पाँच साल तक अध्यक्षता करने का अवसर मिलेगा।
ब्रिक्स कंटिंजेंट रिज़र्व अरेंजमेंट नाम से 100 अरब अमरीकी डॉलर के एक कोष की स्थापना की गई जिसे अल्पकालिक नकदी समस्याओं से बचने के लिए बनाया गया है। यह समझौता एक ऐसी रूपरेखा प्रस्तुत करेगा जिसमें नकदी के आदान-प्रदान का प्रावधान होगा। इसके जरिये अल्पकालिक अदायगी दबाव संतुलन की स्थिति से निपटा जा सकेगा।
रूस द्वारा भविष्य की उर्जा आवश्यकताओं को पूरा करने के लिए संयुक्त उर्जा कोष बनाने का सुझाव दिया गया जिस पर भविष्य में काम किया जाएगा।छठा ब्रिक्‍स शिखर सम्‍मेलन - फोर्टलेजा घोषणा
हम्प्टी शर्मा की दुल्हनिया
हम्टी शर्मा की दुल्हनिया, करण जौहर द्वारा निर्मित और शशांक खेतान द्वारा निर्देशित बॉलीवुड फिल्म है। फिल्म में वरूण धवन ने हम्टी शर्मा का और आलिया भट्ट ने काव्या प्रताप सिंह का किरदार निभाया है। ये फिल्म दिल वाले दुल्हनियां ले जाएंगे से प्रेरित है। फिल्म 11 जुलाई 2014 को प्रदर्शित की गई और इसने सिनेमाघर पर काफी अच्छा कारोबार किया। फिल्म ने पहले सप्हांत में 33.5 करोड़ रूपए का कारोबार किया।
अनिल कुमार त्यागी
अनिल कुमार त्यागी (जन्म: २ अप्रैल १९५१) गुरु गोबिन्द सिंह इन्द्रप्रस्थ विश्वविद्यालय के कुलपति है। इस से पहले वह यूजीसी सैप कार्यक्रम के संयोजक और दिल्ली विश्वविद्यालय के रसायन विभाग के प्रमुख उपाध्यक्ष के रूप में दिल्ली विश्वविद्यालय के दक्षिणी परिसर में नियुक्त थे।
वॉल्टर हैमंड
वॉल्टर रेजिनाल्ड "वॉली" हैमंड (6 जून 1903 – 1 जुलाई 1965, ) अंग्रेज़ क्रिकेट खिलाड़ी थे जिन्होनें 1927 और 1947 के बीच में 85 टेस्ट मैच खेलें। वो मुख्यत दाएँ हाथ के बल्लेबाज थे जो उपयोगी दाएँ हाथ से मध्यम तेज़ गति से गेंदबाज़ी भी करते थे। इन्होंने प्रथम श्रेणी में 50,000 हजार से ज़्यादा रन और 167 शतक बनाए। विज्डन क्रिकेटर्स अल्मनाक ने इन्हें इनकी मृत्यु के बाद क्रिकेट के इतिहास में चार सर्वश्रेष्ठ बल्लेबाजों में से एक रूप में वर्णित किया।
वॉल्टर का जन्म दक्षिण अफ्रीका के नटाल प्रांत में हुआ था। उनके पिता ब्रिटिश सेना में थे जिस कारण उनका तबादला जगह-जगह होता रहता था। उनके शुरुआती दिन दक्षिण अफ्रीका, हॉन्ग कॉन्ग और माल्टा में बीते। जब प्रथम विश्व युद्ध शुरु हो गया तो उनका परिवार इंग्लैंड आ गया। 1920 में ग्लॉस्टरशायर के लिए उन्होनें अपना पहला प्रथम श्रेणी मैच खेला पर उन्हें पूर्णकालिक खेलने के लिए 1923 तक प्रतीक्षा करनी पड़ी, जब उनके ग्लूस्टरशायर के लिए खेलने की योग्यता को चुनौती दी गई क्योंकि वो ग्लॉस्टरशायर में पैदा नहीं हुए थे। उनकी क्षमता तुरंत भाप ली गई और तीन पूर्ण सत्रों के बाद, वह मेरीलेबोन क्रिकेट क्लब के एक सदस्य के रूप में 1925-26 में वेस्टइंडीज का दौरा करने के लिए चुने गए, पर यहाँ उनको एक गंभीर बीमारी लग गई जिस कारण वो पूरे एक सत्र नहीं खेल पाए। अपनी तबियत सही होने के बाद वो काफ़ी रन बनाने लग गए और उन्हें इंग्लैंड टीम में चुन लिया गया।
शुरुआती असफलता के बाद वो 1928 की एशेज श्रंखला में चमके। उन्होनें 5 टेस्ट में 905 रन बनाए थे जो उस समय एक रिकॉर्ड था। 1930 के दशक में काउंटी क्रिकेट में इनका वर्चस्व था। 1938 में इन्हें इंग्लैंड की टीम का कप्तान बना दिया गया जो ये द्वितीय विश्व युद्ध के बाद भी बने रहे। 1946 के ऑस्ट्रेलिया दौरे के बाद इन्होंने क्रिकेट से संन्यास ले लिया। दिल का दौरा पड़ने के कारण 1965 में इनका निधन हो गया। उनकी मृत्यु के बाद ये गौर किया गया कि उनकी काबिलियत और उनके रिकॉर्ड काफ़ी हद तक डॉन ब्रेडमैन के आगे दब गए।
ये वो रिकॉर्ड हैं जो हैमंड के कभी एक समय थे
2010 ब्रिक्स शिखर सम्मेलन
2010 ब्रिक्स शिखर सम्मेलन ब्राज़ील के ब्रासीलिया नगर में 16 अप्रैल 2010 को आयोजित किया गया।
उद्भृति
उद्भृति (Relief) एक प्रकार की मूर्तिकला है। इसमें तराशी हुई वस्तुएँ उस ठोस सामग्री के विस्तार से जुड़ी रहती हैं जिस पर वह तराशी जा रहीं हैं। उच्चावच मूर्तियों को देखकर ऐसा प्रतीत होता कि वह अपने पृष्ठतल से उठाई या उभारी जा रही हों। वास्तव में उद्भृति बनाते हुए पृष्ठतल को काटकर पीछे करा जाता है और मूर्तियों की सामग्री को स्थान में छोड़ दिया जाता है।
ठोस यांत्रिकी
ठोस यांत्रिकी (Solid mechanics) सातत्यक यांत्रिकी (continuum mechanics/कन्टिनुअम यांत्रिकी) की वह शाखा है जिसमें ठोस वस्तुओं के व्यवहार का अध्ययन किया जाता है। इसमें विशेषतः विभिन्न प्रकार के बल लगाने पर ठोसों की गति और इनमें होने वाली विरूपण (डिफॉर्मेशन) का अध्यन किया जाता है। बल के अलावा ताप परिवर्तन, प्रावस्था परिवर्तन (phase changes) तथा अन्य वाह्य तथा आन्तरिक कारकों के कारण उत्पन्न गति एवं विरूपण का भी अध्ययन किया जाता है।
ठोस यांत्रिकी का अध्ययन सिविल इंजीनियरी, यांत्रिक इंजीनियरी, भूविज्ञान तथा पदार्थ विज्ञान आदि के क्षेत्र में बहुत महत्व रखता है।
सातत्यक यांत्रिकी
सातत्यक यांत्रिकी (Continuum mechanics/कन्टिनुअम मेकैनिक्स) यांत्रिकी की वह शाखा है जो पदार्थों की गति तथा यांत्रिक व्यवहार का अध्ययन उन पदार्थों को 'सतत द्रव्य' मानकर करती है न कि उन्हें एक 'विविक्त कण' मानकर। फ्रांसीसी गणितज्ञ ऑगस्तिन लुई कॉशी इस तरह का मॉडल प्रस्तुत करने वाले प्रथम व्यक्ति थे।
शशिकांत शर्मा
शशिकांत शर्मा भारत के नियन्त्रक एवं महालेखापरीक्षक थे। 23 मई 2013 को राष्‍ट्रपति‍ श्री प्रणब मुखर्जी ने उन्हें इस पद की शपथ दि‍लाई। उनका कार्यकाल 24 सि‍तम्‍बर, 2017 तक होगा।